**NÁVRH UZNESENIA MONITOROVACIEHO VÝBORU**

**PRE INTEGROVANÝ REGIONÁLNY OPERAČNÝ PROGRAM**

**č. 6 /2016**

**z 3. zasadnutia**

**Monitorovacieho výboru pre Integrovaný regionálny operačný program**

Termín rozhodnutia: 30. júna 2016

**Monitorovací výbor pre Integrovaný regionálny operačný program**

**A. Berie na vedomie:**

1. Stanovisko krajských miest k stavu prípravy na čerpanie IROP

**B. Žiada Riadiaci orgán pre Integrovaný regionálny operačný program**

1. Nastaviť definitívny model výberu projektov IROP s rozdelením kompetencií medzi RO, SO KM/VÚC, SO MK SR a SO MZ SR tak, aby bola rešpektovaná legislatíva SR a EÚ, najmä aplikovaný článok 7 nariadenia EP 1301/2013 s prihliadnutím na využitie nových implementačných nástrojov IROP - RIUS a IÚSMO.

T: bezodkladne

1. Odkomunikovať nastavený model s relevantnými orgánmi v oblasti územného rozvoja zabezpečujúcimi prípravu a implementáciu regionálnych integrovaných územných stratégií a integrovaných stratégií mestských oblastí a ostatné úlohy definované v Partnerskej dohode SR na roky 2014-2020 a §15 zák. č. 292/2014 Z .z. v platnom znení a rešpektovať ich opodstatnené pripomienky a návrhy na báze jasne definovaných foriem spolupráce s jednoznačne pomenovanými procesmi s časovými lehotami plnenia medzi RO a všetkými relevantnými SO (VÚC, KM, MK SR a MZ SR).

T: bezodkladne

1. Uzatvoriť Zmluvy o vykonávaní časti úloh riadiaceho orgánu sprostredkovateľským orgánom pre mestá Trenčín, Trnava, Žilina a Banská Bystrica a dodatky k už účinným Zmluvám pre ostatné krajské mestá v zmysle schváleného modelu výberu projektov IROP, vrátane navýšenia finančných prostriedkov pre možnosť zabezpečenia personálnych kapacít.

T: bezodkladne

1. Vypracovať riadiacu dokumentáciu k nastavenému modelu výberu projektov v spolupráci s SO a poskytnúť ju SO, aby mohli byť následne upravené ich manuály procedúr.

T: bezodkladne

1. Zrealizovať všetky potrebné úkony nevyhnutné k bezodkladnému vyhlasovaniu výziev na predkladanie žiadostí o poskytnutie NFP z IROP v rámci jednotlivých RIÚS a IÚSMO pri rešpektovaní ich špecifík, ktoré budú vykonávať SO v spolupráci s RO.

T: bezodkladne

1. Predložiť správu o plnení Akčných plánov pre naplnenie hodnôt výsledkových ukazovateľov pre jednotlivé špecifické ciele IROP uvedených v prílohe č. 12.36 IROP vrátane jasných zdôvodnení v prípade jeho neplnenia s návrhmi na riešenie vzniknutej situácie.

T: do najbližšieho zasadnutia MV pre IROP

1. Zvolať 4. zasadnutie Monitorovacieho výboru pre IROP, na ktorom RO odprezentuje finálny model výberu operácií v rámci IROP a zrekapituluje stav prípravy implementácie IROP.

Termín: do 31.8.2016